2)

Muutetaan liite IV seuraavasti: a) Korvataan II luvun c alakohta seuraavasti: ”c) vesiviljelyeläinten ruokkiminen seuraavilla rehuaineilla ja rehuseoksilla: i) muista kuin märehtijöistä saatu käsitelty eläinvalkuainen, kalajauhoa ja kasvatetuista hyönteisistä saatua käsiteltyä eläinvalkuaista lukuun ottamatta, ja tällaista käsiteltyä eläinvalkuaista sisältävät rehuseokset, jotka tuotetaan, saatetaan markkinoille ja käytetään III luvussa säädettyjen yleisten edellytysten ja IV luvun D jaksossa säädettyjen erityisedellytysten mukaisesti; ii) kasvatetuista hyönteisistä saatu käsitelty eläinvalkuainen ja tällaista käsiteltyä eläinvalkuaista sisältävät rehuseokset, jotka tuotetaan, saatetaan markkinoille ja käytetään III luvussa säädettyjen yleisten edellytysten ja IV luvun F jaksossa säädettyjen erityisedellytysten mukaisesti;” b) Muutetaan III luku seuraavasti: i) Korvataan A jakso seuraavasti: ”A JAKSO Muiden tuotantoeläinten kuin märehtijöiden ruokkimiseen tarkoitettujen rehuaineiden ja rehuseosten kuljetus ja varastointi 1. Muiden tuotantoeläinten kuin märehtijöiden ruokkimiseen tarkoitetut seuraavat tuotteet on kuljetettava ajoneuvoissa ja säiliöissä ja varastoitava varastotiloissa, joita ei käytetä märehtijöille tarkoitetun rehun kuljetukseen tai varastointiin: a) irtotavarana oleva käsitelty eläinvalkuainen, joka on saatu muista kuin märehtijöistä, mukaan luettuna kalajauho ja kasvatetuista hyönteisistä saatu käsitelty eläinvalkuainen; b) irtotavarana oleva eläinperäinen dikalsiumfosfaatti tai trikalsiumfosfaatti; c) irtotavarana olevat muista kuin märehtijöistä saadut verituotteet; d) irtotavarana olevat rehuseokset, jotka sisältävät a, b ja c alakohdassa lueteltuja rehuaineita. Asiakirjat, joissa esitetään yksityiskohtaiset tiedot kuljetetuista tai varastointilaitokseen varastoiduista tuotetyypeistä, on pidettävä toimivaltaisen viranomaisen saatavilla vähintään kaksi vuotta. 2. Poiketen siitä, mitä 1 kohdassa säädetään, ajoneuvoja, säiliöitä ja varastotiloja, joita on aiemmin käytetty kyseisessä kohdassa lueteltujen tuotteiden kuljettamiseen tai varastointiin, saa myöhemmin käyttää märehtijöille tarkoitetun rehun kuljettamiseen tai varastointiin, jos ne on puhdistettu ensin ristikontaminaation välttämiseksi noudattaen dokumentoitua menettelyä, jonka toimivaltainen viranomainen on etukäteen hyväksynyt. Jos tällainen menettely on käytössä, sen käyttöön liittyvät asiakirjat on pidettävä toimivaltaisen viranomaisen saatavilla vähintään kaksi vuotta. 3. Toimivaltainen viranomainen antaa 2 kohdan mukaisesti 1 kohdassa lueteltuja rehuaineita ja rehuseoksia varastoiville varastointilaitoksille luvan varmistettuaan, että ne täyttävät 2 kohdassa luetellut vaatimukset. 4. Irtotavarana oleva muista kuin märehtijöistä saatu käsitelty eläinvalkuainen, mukaan luettuna kasvatetuista hyönteisistä saatu käsitelty eläinvalkuainen mutta lukuun ottamatta kalajauhoa, ja irtotavarana olevat tällaista käsiteltyä eläinvalkuaista sisältävät rehuseokset on kuljetettava ajoneuvoissa ja säiliöissä ja varastoitava varastotiloissa, joita ei käytetä muille tuotantoeläimille kuin märehtijöille, vesiviljelyeläimiä lukuun ottamatta, tarkoitetun rehun kuljetukseen tai varastointiin. 5. Poiketen siitä, mitä 4 kohdassa säädetään, ajoneuvoja, säiliöitä ja varastotiloja, joita on aiemmin käytetty kyseisessä kohdassa tarkoitettujen tuotteiden kuljettamiseen tai varastointiin, saa myöhemmin käyttää muille tuotantoeläimille kuin märehtijöille, vesiviljelyeläimiä lukuun ottamatta, tarkoitetun rehun kuljettamiseen tai varastointiin, jos ne on puhdistettu ensin ristikontaminaation välttämiseksi noudattaen dokumentoitua menettelyä, jonka toimivaltainen viranomainen on etukäteen hyväksynyt. Jos tällainen menettely on käytössä, sen käyttöön liittyvät asiakirjat on pidettävä toimivaltaisen viranomaisen saatavilla vähintään kaksi vuotta.” ii) Korvataan B jakson 3 kohta seuraavasti: ”3. Poiketen siitä, mitä 1 kohdassa säädetään, lupaa täysrehun tuottamiseksi rehuseoksesta, joka sisältää kyseisessä kohdassa lueteltuja tuotteita, ei vaadita tilasekoittajilta, jotka täyttävät seuraavat edellytykset: a) toimivaltaisen viranomaisen on täytynyt rekisteröidä ne toimijoiksi, jotka tuottavat täysrehua rehuseoksesta, joka sisältää 1 kohdassa lueteltuja tuotteita; b) niiden on pidettävä ainoastaan muita eläimiä kuin märehtijöitä; c) kaikkien kalajauhoa sisältävien rehuseosten, joita käytetään täysrehun tuotannossa, on sisällettävä raakavalkuaista alle 50 prosenttia; d) kaikkien eläinperäistä dikalsiumfosfaattia tai trikalsiumfosfaattia sisältävien rehuseosten, joita käytetään täysrehun tuotannossa, on sisällettävä fosforia yhteensä alle 10 prosenttia; e) kaikkien muista kuin märehtijöistä saatuja verituotteita sisältävien rehuseosten, joita käytetään täysrehun tuotannossa, on sisällettävä raakavalkuaista alle 50 prosenttia.” iii) Korvataan C jakson a alakohta seuraavasti: ”a) käsitelty eläinvalkuainen, joka on saatu muista kuin märehtijöistä, mukaan luettuna kalajauho ja kasvatetuista hyönteisistä saatu käsitelty eläinvalkuainen;” iv) Korvataan D jakson 1 kohdan a alakohta seuraavasti: ”a) käsitelty eläinvalkuainen, joka on saatu muista kuin märehtijöistä, mukaan luettuna kalajauho ja kasvatetuista hyönteisistä saatu käsitelty eläinvalkuainen;” c) Muutetaan IV luku seuraavasti i) Korvataan A jakson b alakohta seuraavasti: ”b) Merkintä ”Kalajauhoa – ei saa käyttää märehtijöiden rehussa, lukuun ottamatta vieroittamattomia märehtijöitä” on selkeästi mainittava mukana olevassa asetuksen (EY) N:o 1069/2009 21 artiklan 2 kohdassa tarkoitetussa kaupallisessa asiakirjassa tai tapauksen mukaan terveystodistuksessa sekä kalajauhon etiketissä; Merkintä ”Sisältää kalajauhoa – ei saa syöttää märehtijöille” on selkeästi mainittava muiden tuotantoeläinten kuin märehtijöiden, turkiseläimiä lukuun ottamatta, ruokkimiseen tarkoitettujen kalajauhoa sisältävien rehuseosten etiketissä.” ii) Korvataan B jakso seuraavasti: ”B JAKSO Muiden tuotantoeläinten kuin märehtijöiden, turkiseläimiä lukuun ottamatta, ruokkimiseen tarkoitetun eläinperäisen dikalsiumfosfaatin ja trikalsiumfosfaatin ja tällaisia fosfaatteja sisältävien rehuseosten käyttöä koskevat erityisedellytykset a) Merkintä ”Eläinperäistä dikalsiumfosfaattia/trikalsiumfosfaattia – ei saa käyttää märehtijöiden rehussa” on selkeästi mainittava mukana olevassa asetuksen (EY) N:o 1069/2009 21 artiklan 2 kohdassa tarkoitetussa kaupallisessa asiakirjassa tai tapauksen mukaan terveystodistuksessa sekä eläinperäisen dikalsiumfosfaatin/trikalsiumfosfaatin etiketissä; b) Merkintä ”Sisältää eläinperäistä dikalsiumfosfaattia/trikalsiumfosfaattia – ei saa syöttää märehtijöille” on selkeästi mainittava eläinperäistä dikalsiumfosfaattia/trikalsiumfosfaattia sisältävien rehuseosten etiketissä.” iii) Korvataan C jakson c alakohdan ensimmäinen kohta seuraavasti: ”c) Verituotteet on valmistettava jalostuslaitoksessa, jossa käsitellään yksinomaan muiden kuin märehtijöiden verta ja jonka toimivaltainen viranomaisen on rekisteröinyt laitokseksi, jossa käsitellään yksinomaan muiden kuin märehtijöiden verta.” iv) Korvataan C jakson d alakohta seuraavasti: ”d) Merkintä ”Muista kuin märehtijöistä saatuja verituotteita – ei saa käyttää märehtijöiden rehussa” on selkeästi mainittava mukana olevassa asetuksen (EY) N:o 1069/2009 21 artiklan 2 kohdassa tarkoitetussa kaupallisessa asiakirjassa tai tapauksen mukaan terveystodistuksessa sekä muista kuin märehtijöistä saatujen verituotteiden etiketissä; Merkintä ”Sisältää muista kuin märehtijöistä saatuja verituotteita – ei saa syöttää märehtijöille” on selkeästi mainittava muista kuin märehtijöistä saatuja verituotteita sisältävien rehuseosten etiketissä.” v) Korvataan D jaksossa kyseisen jakson otsikko, ensimmäisen kohdan johdantovirke ja a alakohta seuraavasti: ”D JAKSO Vesiviljelyeläinten ruokkimiseen tarkoitetun muista kuin märehtijöistä saadun käsitellyn eläinvalkuaisen, kalajauhoa ja kasvatetuista hyönteisistä saatua käsiteltyä eläinvalkuaista lukuun ottamatta, ja tällaista valkuaista sisältävien rehuseosten tuotantoon ja käyttöön sovellettavat erityisedellytykset Vesiviljelyeläinten ruokkimiseen tarkoitetun muista kuin märehtijöistä saadun käsitellyn eläinvalkuaisen, kalajauhoa ja kasvatetuista hyönteisistä saatua käsiteltyä eläinvalkuaista lukuun ottamatta, ja tällaista valkuaista sisältävien rehuseosten tuotantoon ja käyttöön sovelletaan seuraavia erityisedellytyksiä: a) Tässä jaksossa tarkoitetun käsitellyn eläinvalkuaisen tuotantoon tarkoitetut eläimistä saatavat sivutuotteet on saatava i) teurastamoista, joissa ei teurasteta märehtijöitä ja jotka toimivaltainen viranomainen on rekisteröinyt laitoksiksi, joissa ei teurasteta märehtijöitä, tai ii) leikkaamoista, joissa ei tehdä luuttomaksi tai leikata märehtijöiden lihaa ja jotka toimivaltainen viranomainen on rekisteröinyt laitoksiksi, joissa ei tehdä luuttomaksi tai leikata märehtijöiden lihaa, tai iii) muista kuin i ja ii alakohdassa tarkoitetuista laitoksista, joissa ei käsitellä märehtijöistä saatuja tuotteita ja jotka toimivaltainen viranomainen on rekisteröinyt laitoksiksi, joissa ei käsitellä märehtijöistä saatuja tuotteita. Tästä erityisedellytyksestä poiketen toimivaltainen viranomainen voi hyväksyä märehtijöiden teurastuksen teurastamossa, jossa tuotetaan tässä jaksossa tarkoitetun käsitellyn eläinvalkuaisen tuotantoon tarkoitettuja muista kuin märehtijöistä saatuja eläinten sivutuotteita, ja märehtijöistä saatujen tuotteiden käsittelyn leikkaamossa tai muussa laitoksessa, jossa tuotetaan tässä jaksossa tarkoitetun käsitellyn eläinvalkuaisen tuotantoon tarkoitettuja muista kuin märehtijöistä saatuja eläinten sivutuotteita. Kyseinen lupa voidaan antaa ainoastaan, jos toimivaltainen viranomainen katsoo paikan päällä tehdyn tarkastuksen jälkeen, että märehtijöistä ja muista kuin märehtijöistä saatujen sivutuotteiden välisen ristikontaminaation ehkäisemiseen tarkoitetut toimenpiteet ovat tehokkaita. Näihin toimenpiteisiin on sisällyttävä seuraavat vähimmäisvaatimukset: i) muiden kuin märehtijöiden teurastus on suoritettava linjoilla, jotka ovat fyysisesti erillään märehtijöiden teurastukseen käytetyistä linjoista; ii) muista kuin märehtijöistä saatavat tuotteet on käsiteltävä tuotantolinjoilla, jotka ovat fyysisesti erillään märehtijöistä saatujen tuotteiden käsittelyyn käytetyistä linjoista; iii) muista kuin märehtijöistä saatujen eläinten sivutuotteiden keräys-, varastointi-, kuljetus- ja pakkaustilat on pidettävä erillään märehtijöistä saatuja eläinten sivutuotteita varten käytettävistä tiloista; iv) muista kuin märehtijöistä saaduista eläinten sivutuotteista on otettava säännöllisesti näytteitä, jotka on analysoitava märehtijöistä peräisin olevien valkuaisaineiden havaitsemiseksi. Käytetyn analyysimenetelmän on oltava tieteellisesti validoitu kyseistä tarkoitusta varten. Näytteenotto- ja analyysitiheys on määritettävä riskinarvioinnin perusteella, jonka toimija tekee osana HACCP-periaatteisiin perustuvia menettelyitään.” vi) Korvataan D jakson c alakohdan ensimmäinen kohta seuraavasti: ”c) Tässä jaksossa tarkoitettu käsitelty eläinvalkuainen on tuotettava jalostuslaitoksessa, jossa käsitellään yksinomaan muista kuin märehtijöistä saatuja eläinten sivutuotteita, jotka on hankittu a alakohdassa tarkoitetuista teurastamoista, leikkaamoista tai muista laitoksista. Toimivaltaisen viranomaisen on rekisteröitävä kyseiset jalostuslaitokset laitoksiksi, joissa käsitellään yksinomaan muista kuin märehtijöistä saatuja eläinten sivutuotteita.” vii) Korvataan D jakson d alakohdan toisessa kohdassa i alakohdan johdantovirke seuraavasti: ”i) toimivaltainen viranomainen voi antaa luvan vesiviljelyeläimille tarkoitettujen rehuseosten, jotka sisältävät tässä jaksossa tarkoitettua käsiteltyä eläinvalkuaista, tuotantoon laitoksissa, joissa tuotetaan myös muille tuotantoeläimille, turkiseläimiä lukuun ottamatta, tarkoitettuja rehuseoksia, paikan päällä tehtävän tarkastuksen jälkeen, jos seuraavat edellytykset täyttyvät:” viii) Korvataan D jakson d alakohdan ii alakohta ja e alakohta seuraavasti: ”ii) lupaa täysrehun tuottamiseksi rehuseoksesta, joka sisältää tässä jaksossa tarkoitettua käsiteltyä eläinvalkuaista, ei vaadita tilasekoittajilta, jotka täyttävät seuraavat edellytykset: — toimivaltainen viranomainen on rekisteröinyt ne toimijoiksi, jotka tuottavat täysrehua rehuseoksesta, joka sisältää muista kuin märehtijöistä saatua käsiteltyä eläinvalkuaista, lukuun ottamatta kalajauhoa ja kasvatetuista hyönteisistä saatua käsiteltyä eläinvalkuaista, — ne pitävät ainoastaan vesiviljelyeläimiä, ja — niiden tuotannossa käyttämä, tässä jaksossa tarkoitettua käsiteltyä eläinvalkuaista sisältävä rehuseos sisältää raakavalkuaista alle 50 prosenttia. e) Tässä jaksossa tarkoitetun käsitellyn eläinvalkuaisen mukana olevissa asetuksen (EY) N:o 1069/2009 21 artiklan 2 kohdassa tarkoitetuissa kaupallisissa asiakirjoissa tai tapauksen mukaan terveystodistuksissa ja käsitellyn eläinvalkuaisen etiketissä on oltava selkeä merkintä ”Muista kuin märehtijöistä saatua käsiteltyä eläinvalkuaista – ei saa käyttää tuotantoeläinten, lukuun ottamatta vesiviljelyeläimiä ja turkiseläimiä, rehussa”. Tässä jaksossa tarkoitettua käsiteltyä eläinvalkuaista sisältävän rehuseoksen etiketissä on oltava selkeä merkintä ”Sisältää muista kuin märehtijöistä saatua käsiteltyä eläinvalkuaista – ei saa syöttää tuotantoeläimille, lukuun ottamatta vesiviljelyeläimiä ja turkiseläimiä”.” ix) Korvataan E jakson b–g alakohta seuraavasti: ”b) Merkintä ”Kalajauhoa – ei saa käyttää märehtijöiden rehussa, lukuun ottamatta vieroittamattomia märehtijöitä” on selkeästi mainittava mukana olevassa asetuksen (EY) N:o 1069/2009 21 artiklan 2 kohdassa tarkoitetussa kaupallisessa asiakirjassa tai tapauksen mukaan terveystodistuksessa sekä maidonkorvikkeissa käytettävän kalajauhon etiketissä. c) Kalajauhon käyttö on sallittua ainoastaan märehtijöihin kuuluville vieroittamattomille tuotantoeläimille tarkoitettujen sellaisten maidonkorvikkeiden tuotannossa, jotka toimitetaan kuivassa muodossa ja annetaan sekoitettuna tiettyyn määrään nestettä ja on tarkoitettu vieroittamattomille märehtijöille täydentämään tai korvaamaan ternimaitovaiheen jälkeistä maitoa ennen täydellistä vieroitusta. d) Kalajauhoa sisältävät maidonkorvikkeet, jotka on tarkoitettu märehtijöihin kuuluville vieroittamattomille tuotantoeläimille, on tuotettava laitoksissa, jotka eivät tuota muita rehuseoksia märehtijöille ja joille toimivaltainen viranomainen on antanut luvan tätä tarkoitusta varten. Tästä erityisedellytyksestä poiketen toimivaltainen viranomainen voi antaa paikan päällä tehdyn tarkastuksen jälkeen luvan tuottaa muita märehtijöiden rehuseoksia laitoksissa, joissa tuotetaan myös märehtijöihin kuuluville vieroittamattomille tuotantoeläimille tarkoitettuja kalajauhoa sisältäviä maidonkorvikkeita, jos seuraavat edellytykset täyttyvät: i) märehtijöille tarkoitetut muut rehuseokset on pidettävä fyysisesti erillään tiloista, joita käytetään irtotavarana olevan kalajauhon ja irtotavarana olevien kalajauhoa sisältävien maidonkorvikkeiden varastointiin, kuljetukseen ja pakkaukseen; ii) märehtijöille tarkoitetut muut rehuseokset on valmistettava fyysisesti erillään tiloista, joissa valmistetaan kalajauhoa sisältäviä maidonkorvikkeita; iii) kalajauhon ostoa ja käyttöä sekä kalajauhoa sisältävien maidonkorvikkeiden myyntiä koskevat yksityiskohtaiset asiakirjat on pidettävä toimivaltaisen viranomaisen saatavilla vähintään viiden vuoden ajan; iv) märehtijöille tarkoitetuista muista rehuseoksista on otettava säännöllisesti näytteitä, jotka on analysoitava sen varmistamiseksi, että tuotteet eivät sisällä eläinperäisiä ainesosia, joita ei ole hyväksytty, käyttäen asetuksen (EY) N:o 152/2009 liitteessä VI säädettyjä eläinperäisten ainesosien määrittämiseen rehujen valvontaa varten tarkoitettuja analyysimenetelmiä; näytteenotto- ja analyysitiheys on määritettävä riskinarvioinnin perusteella, jonka toimija tekee osana HACCP-periaatteisiin perustuvia menettelyitään; tulokset on pidettävä toimivaltaisen viranomaisen saatavilla vähintään viiden vuoden ajan; e) Ennen luovuttamista vapaaseen liikkeeseen unionissa tuojien on varmistettava, että jokainen kalajauhoa sisältävien maidonkorvikkeiden tuontilähetys analysoidaan käyttäen asetuksen (EY) N:o 152/2009 liitteessä VI säädettyjä eläinperäisten ainesosien määrittämiseen rehujen valvontaa varten tarkoitettuja analyysimenetelmiä sen varmistamiseksi, ettei niissä esiinny eläinperäisiä ainesosia, joita ei ole hyväksytty. f) Märehtijöihin kuuluvien vieroittamattomien tuotantoeläinten ruokintaan tarkoitettujen kalajauhoa sisältävien maidonkorvikkeiden etiketissä on oltava selkeä merkintä ”Sisältää kalajauhoa – ei saa syöttää muille märehtijöille kuin vieroittamattomille märehtijöille”. g) Kalajauhoa sisältävät irtotavarana olevat maidonkorvikkeet, jotka on tarkoitettu märehtijöihin kuuluville vieroittamattomille tuotantoeläimille, on kuljetettava ajoneuvoissa ja säiliöissä ja varastoitava varastotiloissa, joita ei käytetä muun märehtijöille tarkoitetun rehun kuljetukseen tai varastointiin. Tästä erityisedellytyksestä poiketen ajoneuvoja, säiliöitä ja varastotiloja, joita käytetään myöhemmin muun märehtijöille tarkoitetun irtotavarana olevan rehun kuljettamiseen tai varastointiin, voidaan käyttää märehtijöihin kuuluvien vieroittamattomien tuotantoeläinten ruokintaan tarkoitettujen kalajauhoa sisältävien maidonkorvikkeiden kuljettamiseen tai varastointiin, jos ne on puhdistettu ensin ristikontaminaation välttämiseksi noudattaen dokumentoitua menettelyä, jonka toimivaltainen viranomainen on etukäteen hyväksynyt. Jos tällainen menettely on käytössä, sen käyttöön liittyvät asiakirjat on pidettävä toimivaltaisen viranomaisen saatavilla vähintään kaksi vuotta. h) Tiloilla, joilla pidetään märehtijöitä, on toteutettava toimenpiteitä, joilla estetään kalajauhoa sisältävien maidonkorvikkeiden antaminen muille märehtijöille kuin vieroittamattomille märehtijöille. Toimivaltaisen viranomaisen on laadittava luettelo tiloista, joilla käytetään kalajauhoa sisältäviä maidonkorvikkeita, joko tilojen antamiin ennakkoilmoituksiin perustuvalla järjestelmällä tai jollakin toisella järjestelmällä, jolla varmistetaan tämän erityisedellytyksen noudattaminen.” x) Lisätään F jakso seuraavasti: ”F JAKSO Vesiviljelyeläinten ruokkimiseen tarkoitetun kasvatetuista hyönteisistä saadun käsitellyn eläinvalkuaisen ja tällaista valkuaista sisältävien rehuseosten tuotantoon ja käyttöön sovellettavat erityisedellytykset Vesiviljelyeläinten ruokkimiseen tarkoitetun kasvatetuista hyönteisistä saadun käsitellyn eläinvalkuaisen ja tällaista valkuaista sisältävien rehuseosten tuotantoon ja käyttöön on sovellettava seuraavia erityisedellytyksiä: a) Kasvatetuista hyönteisistä saatu käsitelty eläinvalkuainen on i) tuotettava jalostuslaitoksissa, jotka on hyväksytty asetuksen (EY) N:o 1069/2009 24 artiklan 1 kohdan a alakohdan mukaisesti ja joissa tuotetaan yksinomaan kasvatetuista hyönteisistä saatuja tuotteita; sekä ii) tuotettava asetuksen (EU) N:o 142/2011 liitteessä X olevan II luvun 1 jaksossa vahvistettujen vaatimusten mukaisesti. b) Kasvatetuista hyönteisistä saatua käsiteltyä eläinvalkuaista sisältäviä rehuseoksia on tuotettava laitoksissa, jotka toimivaltainen viranomainen on hyväksynyt tätä tarkoitusta varten ja joissa tuotetaan yksinomaan rehua vesiviljelyeläimille. Poikkeuksena tähän erityisedellytykseen ovat kuitenkin seuraavat tapaukset: i) toimivaltainen viranomainen voi antaa luvan vesiviljelyeläimille tarkoitettujen rehuseosten, jotka sisältävät kasvatetuista hyönteisistä saatua käsiteltyä eläinvalkuaista, tuotantoon laitoksissa, joissa tuotetaan myös muille tuotantoeläimille, turkiseläimiä lukuun ottamatta, tarkoitettuja rehuseoksia, paikan päällä tehtävän tarkastuksen jälkeen, jos seuraavat edellytykset täyttyvät: — märehtijöille tarkoitetut rehuseokset on valmistettava ja pidettävä varastoinnin, kuljetuksen ja pakkauksen ajan tiloissa, jotka ovat fyysisesti erillään tiloista, joissa muille kuin märehtijöille tarkoitettuja rehuseoksia valmistetaan ja pidetään, — vesiviljelyeläimille tarkoitetut rehuseokset on valmistettava ja pidettävä varastoinnin, kuljetuksen ja pakkauksen ajan tiloissa, jotka ovat fyysisesti erillään tiloista, joissa muille kuin märehtijöille tarkoitettuja rehuseoksia valmistetaan ja pidetään, — asiakirjat, joissa esitetään yksityiskohtaiset tiedot kasvatetuista hyönteisistä saadun käsitellyn eläinvalkuaisen ostosta ja käytöstä sekä tällaista valkuaista sisältävien rehuseosten myynnistä, on pidettävä toimivaltaisen viranomaisen saatavilla vähintään viiden vuoden ajan, — muille tuotantoeläimille kuin vesiviljelyeläimille tarkoitetuista rehuseoksista on otettava säännöllisesti näytteitä, jotka on analysoitava sen varmistamiseksi, että tuotteet eivät sisällä eläinperäisiä ainesosia, joita ei ole hyväksytty, käyttäen asetuksen (EY) N:o 152/2009 liitteessä VI säädettyjä eläinperäisten ainesosien määrittämiseen rehujen valvontaa varten tarkoitettuja analyysimenetelmiä; näytteenotto- ja analyysitiheys on määritettävä riskinarvioinnin perusteella, jonka toimija tekee osana HACCP-periaatteisiin perustuvia menettelyitään; tulokset on pidettävä toimivaltaisen viranomaisen saatavilla vähintään viiden vuoden ajan. ii) Lupaa täysrehun tuottamiseksi rehuseoksesta, joka sisältää kasvatetuista hyönteisistä saatua käsiteltyä eläinvalkuaista, ei vaadita tilasekoittajilta, jotka täyttävät seuraavat edellytykset: — toimivaltainen viranomainen on rekisteröinyt ne toimijoiksi, jotka tuottavat täysrehua rehuseoksesta, joka sisältää kasvatetuista hyönteisistä saatua käsiteltyä eläinvalkuaista, — ne pitävät ainoastaan vesiviljelyeläimiä, ja — niiden tuotannossa käyttämä, kasvatetuista hyönteisistä saatua käsiteltyä eläinvalkuaista sisältävä rehuseos sisältää raakavalkuaista alle 50 prosenttia. c) Kasvatetuista hyönteisistä saadun käsitellyn eläinvalkuaisen mukana olevissa asetuksen (EY) N:o 1069/2009 21 artiklan 2 kohdassa tarkoitetuissa kaupallisissa asiakirjoissa tai tapauksen mukaan terveystodistuksissa ja kyseisen eläinvalkuaisen etiketissä on oltava selkeä merkintä ”Käsiteltyä hyönteisproteiinia – ei saa käyttää tuotantoeläinten, lukuun ottamatta vesiviljelyeläimiä ja turkiseläimiä, rehussa”. Kasvatetuista hyönteisistä saatua käsiteltyä eläinvalkuaista sisältävän rehuseoksen etiketissä on oltava selkeä merkintä: ”Sisältää muista kuin märehtijöistä saatua käsiteltyä eläinvalkuaista – ei saa syöttää tuotantoeläimille, lukuun ottamatta vesiviljelyeläimiä ja turkiseläimiä”.” d) Muutetaan V luku seuraavasti: i) Korvataan A, B ja C jakso seuraavasti: ”A JAKSO Luettelot 1. Jäsenvaltioiden on pidettävä ajantasaisia luetteloita seuraavista ja asetettava ne julkisesti saataville: a) teurastamot, jotka on rekisteröity muiden kuin märehtijöiden teurastamista varten IV luvun C jakson a alakohdan ensimmäisen kohdan mukaisesti, sekä luvan saaneet teurastamot, joista voidaan hankkia IV luvun C jakson a alakohdan toisen, kolmannen ja neljännen kohdan mukaisesti tuotettua verta; b) jalostuslaitokset, jotka on rekisteröity yksinomaan muiden kuin märehtijöiden veren käsittelyä varten IV luvun C jakson c alakohdan ensimmäisen kohdan mukaisesti, sekä luvan saaneet jalostuslaitokset, jotka tuottavat verituotteita IV luvun C jakson c alakohdan toisen, kolmannen ja neljännen kohdan mukaisesti; c) sellaiset teurastamot, leikkaamot ja muut laitokset, jotka on rekisteröity muiden kuin märehtijöiden teurastamista varten, muiden kuin märehtijöiden lihan luuttomaksi tekemistä tai leikkaamista varten tai muiden kuin märehtijöistä saatujen tuotteiden käsittelyä varten, joista voidaan hankkia eläimistä saatavia sivutuotteita, jotka on tarkoitus käyttää muista kuin märehtijöistä saadun käsitellyn eläinvalkuaisen tuotantoon IV luvun D jakson a alakohdan ensimmäisen kohdan mukaisesti, samoin kuin luvan saaneet teurastamot, leikkaamot ja muut laitokset, joista voidaan hankkia eläimistä saatavia sivutuotteita, jotka on tarkoitus käyttää muista kuin märehtijöistä saadun käsitellyn eläinvalkuaisen tuotantoon IV luvun D jakson a alakohdan toisen, kolmannen ja neljännen kohdan mukaisesti; d) jalostuslaitokset, jotka on rekisteröity muiden kuin märehtijöistä saatujen eläinten sivutuotteiden käsittelyä varten IV luvun D jakson c alakohdan ensimmäisen kohdan mukaisesti, sekä luvan saaneet jalostuslaitokset, jotka tuottavat muista kuin märehtijöistä saatua käsiteltyä eläinvalkuaista ja toimivat IV luvun D jakson c alakohdan toisen, kolmannen ja neljännen kohdan mukaisesti; e) luvan saaneet rehuseoksia valmistavat laitokset, jotka tuottavat III luvun B jakson mukaisesti rehuseoksia, jotka sisältävät kalajauhoa, eläinperäistä dikalsiumfosfaattia tai trikalsiumfosfaattia tai muista kuin märehtijöistä saatuja verituotteita; f) luvan saaneet rehuseoksia valmistavat laitokset, jotka tuottavat IV luvun D jakson d alakohdan mukaisesti rehuseoksia, jotka sisältävät muista kuin märehtijöistä saatua käsiteltyä eläinvalkuaista, samoin kuin luvan saaneet rehuseoksia valmistavat laitokset, jotka tuottavat V luvun E jakson 3 kohdan b alakohdan ii alakohdan mukaisesti yksinomaan unionista vietäviksi tarkoitettuja rehuseoksia tai unionista vietäviksi tarkoitettuja rehuseoksia ja markkinoille saatettavia vesiviljelyeläimille tarkoitettuja rehuseoksia; g) luvan saaneet rehuseoksia valmistavat laitokset, jotka tuottavat IV luvun E jakson d alakohdan mukaisesti märehtijöihin kuuluville vieroittamattomille tuotantoeläimille tarkoitettuja kalajauhoa sisältäviä maidonkorvikkeita; h) luvan saaneet rehuseoksia valmistavat laitokset, jotka tuottavat IV luvun F jakson b alakohdan mukaisesti rehuseoksia, jotka sisältävät kasvatetuista hyönteisistä saatua käsiteltyä eläinvalkuaista; i) varastointilaitokset, joille on annettu lupa III luvun A jakson 3 kohdan mukaisesti tai V luvun E jakson 3 kohdan d alakohdan kolmannen kohdan mukaisesti. 2. Jäsenvaltioiden on pidettävä ajantasaisia luetteloita tilasekoittajista, jotka on rekisteröity III luvun B jakson 3 kohdan, IV luvun D jakson d alakohdan ii alakohdan ja IV luvun F jakson b alakohdan ii alakohdan mukaisesti. B JAKSO Märehtijöistä saatuja tuotteita sisältävien rehuaineiden ja rehuseosten kuljettaminen ja varastointi 1. Irtotavarana olevat rehuaineet ja rehuseokset, jotka sisältävät märehtijöistä saatuja muita kuin a–d alakohdassa lueteltuja tuotteita, on kuljetettava ajoneuvoissa ja säiliöissä ja varastoitava varastotiloissa, joita ei käytetä muille tuotantoeläimille kuin turkiseläimille tarkoitettujen rehujen kuljettamiseen tai varastointiin: a) maito, maitopohjaiset tuotteet, maidosta johdetut tuotteet, ternimaito ja ternimaitotuotteet; b) eläinperäinen dikalsiumfosfaatti tai trikalsiumfosfaatti; c) hydroloidut proteiinit märehtijöiden vuodista ja nahoista; d) märehtijöistä johdetut renderöidyt rasvat, jotka sisältävät enintään 0,15 painoprosenttia liukenemattomia epäpuhtauksia, ja rasvajohdannaiset. 2. Poiketen siitä, mitä 1 kohdassa säädetään, ajoneuvoja, säiliöitä ja varastotiloja, joita on aiemmin käytetty kyseisessä kohdassa lueteltujen irtotavarana olevien rehuaineiden ja rehuseosten kuljettamiseen tai varastointiin, saa käyttää muille tuotantoeläimille kuin turkiselämille tarkoitetun rehun kuljettamiseen tai varastointiin, jos ne on puhdistettu ensin ristikontaminaation välttämiseksi noudattaen dokumentoitua menettelyä, jonka toimivaltainen viranomainen on etukäteen hyväksynyt. Jos tällainen menettely on käytössä, sen käyttöön liittyvät asiakirjat on pidettävä toimivaltaisen viranomaisen saatavilla vähintään kaksi vuotta. C JAKSO Turkiseläimille tai lemmikkieläimille tarkoitettujen märehtijöistä tai muista kuin märehtijöistä saatuja tuotteita sisältävien rehuseosten tuotanto 1. Turkiseläimille tai lemmikkieläimille tarkoitettuja rehuseoksia, jotka sisältävät märehtijöistä saatuja muita kuin a–d alakohdassa lueteltuja tuotteita, ei saa tuottaa laitoksissa, joissa tuotetaan rehua muille tuotantoeläimille kuin turkiseläimille: a) maito, maitopohjaiset tuotteet, maidosta johdetut tuotteet, ternimaito ja ternimaitotuotteet; b) eläinperäinen dikalsiumfosfaatti tai trikalsiumfosfaatti; c) hydroloidut proteiinit märehtijöiden vuodista ja nahoista; d) märehtijöistä johdetut renderöidyt rasvat, jotka sisältävät enintään 0,15 painoprosenttia liukenemattomia epäpuhtauksia, ja rasvajohdannaiset. 2. Turkiseläimille tai lemmikkieläimille tarkoitettuja rehuseoksia, jotka sisältävät muista kuin märehtijöistä peräisin olevaa käsiteltyä eläinvalkuaista, kalajauhoa lukuun ottamatta, ei saa tuottaa laitoksissa, joissa tuotetaan rehua muille tuotantoeläimille kuin turkiseläimille tai vesiviljelyeläimille.” ii) Korvataan D jakso seuraavasti: ”D JAKSO Märehtijöistä saatuja tuotteita sisältävien tuotantoeläimille tarkoitettujen rehuaineiden ja rehuseosten käyttö ja varastointi tiloilla Märehtijöistä saatuja muita kuin a–d alakohdassa lueteltuja tuotteita sisältävien tuotantoeläimille tarkoitettujen rehuaineiden ja rehuseosten käyttö ja varastointi on kielletty tiloilla, joilla pidetään muita tuotantoeläimiä kuin turkiseläimiä: a) maito, maitopohjaiset tuotteet, maidosta johdetut tuotteet, ternimaito ja ternimaitotuotteet; b) eläinperäinen dikalsiumfosfaatti tai trikalsiumfosfaatti; c) hydroloidut proteiinit märehtijöiden vuodista ja nahoista; d) märehtijöistä johdetut renderöidyt rasvat, jotka sisältävät enintään 0,15 painoprosenttia liukenemattomia epäpuhtauksia, ja rasvajohdannaiset.” iii) Korvataan E jakso seuraavasti: ”E JAKSO Käsitellyn eläinvalkuaisen ja tällaista valkuaista sisältävien tuotteiden vienti 1. Märehtijöistä saadun käsitellyn eläinvalkuaisen tai sekä märehtijöistä että muista kuin märehtijöistä saadun käsitellyn eläinvalkuaisen vienti sallitaan ainoastaan, jos seuraavat edellytykset täyttyvät: a) Käsitelty eläinvalkuainen on kuljetettava sinetöidyissä säiliöissä suoraan tuotantolaitoksesta paikkaan, josta ne poistuvat unionin alueelta – tämän on oltava komission päätöksen 2009/821/EY (*1) liitteessä I lueteltu rajatarkastusasema. Käsitellyn eläinvalkuaisen kuljettamisen järjestämisestä vastaavan toimijan on ennen unionin alueelta lähtemistä ilmoitettava kyseisen rajatarkastusaseman toimivaltaiselle viranomaiselle lähetyksen saapumisesta poistumispaikkaan. b) Kyseisen lähetyksen mukana on oltava asetuksen (EU) N:o 142/2011 liitteessä VIII olevan III luvun 6 kohdassa esitetyn mallin mukaisesti laadittu ja asianmukaisesti täytetty kaupallinen asiakirja, joka on myönnetty komission päätöksellä 2004/292/EY (*2) käyttöön otetusta yhdennetystä eläinlääkinnällisestä tietojärjestelmästä (Traces-järjestelmä). Rajatarkastusasema on kyseisessä kaupallisessa asiakirjassa ilmoitettava I.28 kohdassa poistumispaikkana. c) Kun lähetys saapuu poistumispaikkaan, rajatarkastusaseman toimivaltaisen viranomaisen on varmennettava kunkin rajatarkastusasemalla esitetyn säiliön sinetti. Rajatarkastusaseman toimivaltainen viranomainen voi poikkeuksellisesti riskianalyysin perusteella päättää varmentaa säiliön sinetin satunnaisotannalla. Jos sinetin varmentamisesta ei saada tyydyttäviä tuloksia, lähetys on joko hävitettävä tai lähetettävä takaisin alkuperälaitokseen. Rajatarkastusaseman toimivaltaisen viranomaisen on ilmoitettava Traces-järjestelmän välityksellä alkuperälaitoksesta vastaavalle toimivaltaiselle viranomaiselle lähetyksen saapumisesta poistumispaikkaan ja tarvittaessa sinetin varmentamisen tuloksista ja mahdollisista toteutetuista korjaavista toimenpiteistä. d) Alkuperälaitoksesta vastaavan toimivaltaisen viranomaisen on suoritettava säännöllisesti virallista valvontaa a ja b alakohdan asianmukaisen täytäntöönpanon varmistamiseksi ja sen varmistamiseksi, että rajatarkastusaseman toimivaltainen viranomainen sai Traces-järjestelmän välityksellä kunkin vientiin tarkoitetun märehtijöistä peräisin olevaa käsiteltyä eläinvalkuaista sisältävän lähetyksen osalta vahvistuksen poistumispaikassa suoritetusta valvonnasta. 2. Märehtijöistä saatua käsiteltyä eläinvalkuaista sisältävien tuotteiden vienti on kielletty, sanotun kuitenkaan rajoittamatta 1 kohdan soveltamista. Poikkeuksena kieltoa ei sovelleta käsiteltyyn lemmikkieläinten ruokaan, joka sisältää märehtijöistä saatua käsiteltyä eläinvalkuaista, joka a) on käsitelty hyväksytyissä lemmikkieläinten ruokia valmistavissa laitoksissa asetuksen (EY) N:o 1069/2009 24 artiklan mukaisesti; ja b) on pakattu ja merkitty unionin lainsäädännön mukaisesti. 3. Muista kuin märehtijöistä saadun käsitellyn eläinvalkuaisen tai tällaista valkuaista sisältävien rehuseosten vienti sallitaan ainoastaan, jos seuraavat edellytykset täyttyvät: a) Muista kuin märehtijöistä saatu käsitelty eläinvalkuainen on tuotettava jalostuslaitoksissa, jotka täyttävät IV luvun D jakson c alakohdan vaatimukset; b) Muista kuin märehtijöistä saatua käsiteltyä eläinvalkuaista sisältävät rehuseokset on tuotettava rehuseoksia valmistavissa laitoksissa, jotka i) tuottavat IV luvun D jakson d alakohdan mukaisesti; tai ii) hankkivat vientiin tarkoitetuissa rehuseoksissa käytetyn käsitellyn eläinvalkuaisen jalostuslaitoksista, jotka täyttävät a alakohdan vaatimukset ja joko — joissa tuotetaan yksinomaan unionista vietäviksi tarkoitettuja rehuseoksia ja joille toimivaltainen viranomainen on antanut tätä tarkoitusta varten luvan, tai — joissa tuotetaan yksinomaan unionista vietäviksi tarkoitettuja rehuseoksia ja unionin markkinoille saatettavia vesiviljelyeläimille tarkoitettuja rehuseoksia ja joille toimivaltainen viranomainen on antanut tätä tarkoitusta varten luvan. c) Muista kuin märehtijöistä saatua käsiteltyä eläinvalkuaista sisältävät rehuseokset on pakattava ja merkittävä unionin lainsäädännön tai tuojamaan oikeudellisten vaatimusten mukaisesti. Jos muista kuin märehtijöistä saatua käsiteltyä eläinvalkuaista sisältäviä rehuseoksia ei ole merkitty unionin lainsäädännön mukaisesti, etiketissä on oltava seuraava merkintä: ”Sisältää muista kuin märehtijöistä saatua käsiteltyä eläinvalkuaista”. d) Unionista vietäviksi tarkoitetut irtotavarana oleva muista kuin märehtijöistä saatu käsitelty eläinvalkuainen ja irtotavarana olevat tällaista valkuaista sisältävät rehuseokset on kuljetettava ajoneuvoissa ja säiliöissä ja varastoitava varastotiloissa, joita ei käytetä märehtijöille tai muille tuotantoeläimille kuin märehtijöille, vesiviljelyeläimiä lukuun ottamatta, tarkoitetun rehun markkinoille saattamiseksi tapahtuvaan kuljettamiseen tai varastointiin. Asiakirjat, joissa esitetään yksityiskohtaiset tiedot kuljetetuista tai varastoiduista tuotetyypeistä, on pidettävä toimivaltaisen viranomaisen saatavilla vähintään kaksi vuotta. Poiketen siitä, mitä ensimmäisessä kohdassa säädetään, ajoneuvoja, säiliöitä ja varastotiloja, joita on aiemmin käytetty unionista vietäviksi tarkoitettujen irtotavarana olevan muista kuin märehtijöistä saadun käsitellyn eläinvalkuaisen ja irtotavarana olevien tällaista valkuaista sisältävien rehuseosten kuljettamiseen tai varastointiin, saa myöhemmin käyttää märehtijöille tai muille tuotantoeläimille kuin märehtijöille, vesiviljelyeläimiä lukuun ottamatta, tarkoitetun rehun markkinoille saattamiseksi tapahtuvaan kuljettamiseen tai varastointiin, jos ne on puhdistettu ensin ristikontaminaation välttämiseksi noudattaen dokumentoitua menettelyä, jonka toimivaltainen viranomainen on etukäteen hyväksynyt. Jos tällainen menettely on käytössä, sen käyttöön liittyvät asiakirjat on pidettävä toimivaltaisen viranomaisen saatavilla vähintään kaksi vuotta. Toimivaltaisen viranomaisen on annettava lupa varastointilaitoksille, jotka varastoivat irtotavarana olevaa muista kuin märehtijöistä saatua käsiteltyä eläinvalkuaista ja irtotavarana olevia tällaista valkuaista sisältäviä rehuseoksia d alakohdan toisessa kohdassa esitettyjen edellytysten mukaisesti, varmennettuaan niiden täyttävän kyseisessä kohdassa luetellut vaatimukset. 4. Poiketen siitä, mitä 3 kohdassa säädetään, kyseisessä kohdassa säädettyjä edellytyksiä ei sovelleta a) lemmikkieläinten ruokaan, joka sisältää muista kuin märehtijöistä saatua käsiteltyä eläinvalkuaista ja joka on käsitelty asetuksen (EY) N:o 1069/2009 24 artiklan mukaisesti hyväksytyissä lemmikkieläinten ruokia valmistavissa laitoksissa ja joka on pakattu ja merkitty unionin lainsäädännön mukaisesti; b) kalajauhoon, edellyttäen että se on tuotettu tämän liitteen mukaisesti; c) kasvatetuista hyönteisistä saatuun käsiteltyyn eläinvalkuaiseen, edellyttäen että se on tuotettu tämän liitteen mukaisesti; d) rehuseoksiin, jotka eivät sisällä muuta käsiteltyä eläinvalkuaista kuin kalajauhoa ja kasvatetuista hyönteisistä saatua käsiteltyä eläinvalkuaista, edellyttäen että ne on tuotettu tämän liitteen mukaisesti; e) muista kuin märehtijöistä saatuun käsiteltyyn eläinvalkuaiseen, joka on tarkoitettu käytettäväksi lemmikkieläinten ruoan tai orgaanisten lannoitteiden tai maanparannusaineiden valmistukseen määrämaana olevassa kolmannessa maassa, edellyttäen että viejä varmistaa ennen vientiä, että jokainen käsiteltyä eläinvalkuaista sisältävä lähetys analysoidaan asetuksen (EY) N:o 152/2009 liitteessä VI olevassa 2.2 kohdassa esitetyn määritysmenetelmän mukaisesti sen varmentamiseksi, ettei se sisällä märehtijöistä peräisin olevia ainesosia. (*1) Komission päätös 2009/821/EY, tehty 28 päivänä syyskuuta 2009, hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä (EUVL L 296, 12.11.2009, s. 1)." (*2) Komission päätös 2004/292/EY, tehty 30 päivänä maaliskuuta 2004, Traces-järjestelmän käyttöönotosta ja päätöksen 92/486/ETY muuttamisesta (EUVL L 94, 31.3.2004, s. 63).”"